Diari Oficial de la Generalitat Valenciana


Sumari del DOGV 8548, del 15-05-2019 (2019/4873)

RESOLUCIÓ de 26 d'abril de 2019, del director general d'Habitatge, Rehabilitació i Regeneració Urbana, de concessió d'ajudes per a la rehabilitació edificatòria, com a conseqüència de l'estimació de recursos de reposició interposats contra la Resolució de 27 d'octubre de 2016, de la Direcció General d'Habitatge, Rehabilitació i Regeneració Urbana, regulades mitjançant Ordre 5/2016, de 19 de maig, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa de Foment de la Rehabilitació Edificatòria i es convoquen les ajudes per a l'exercici 2016.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8548

Data del DOGV
:   15-05-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/4873


Data del document
:   26-04-2019

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria d'Habitatge, Obres Públiques i Vertebració del Territori
    * ajuda pública

RESOLUCIÓ de 26 d'abril de 2019, del director general d'Habitatge, Rehabilitació i Regeneració Urbana, de concessió d'ajudes per a la rehabilitació edificatòria, com a conseqüència de l'estimació de recursos de reposició interposats contra la Resolució de 27 d'octubre de 2016, de la Direcció General d'Habitatge, Rehabilitació i Regeneració Urbana, regulades mitjançant Ordre 5/2016, de 19 de maig, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa de Foment de la Rehabilitació Edificatòria i es convoquen les ajudes per a l'exercici 2016. [2019/4873]  
  
  
Vistos els recursos estimats i vistos els antecedents que consten en la Direcció General d'Habitatge, Rehabilitació i Regeneració Urbana, resulten els següents:  
  
Antecedents de fet  
  
1. L'Ordre 5/2016, de 19 de maig, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa de Foment de la Rehabilitació Edificatòria i es convoquen les ajudes per a l'exercici 2016, va ser publicada en el DOGV número 7790, de 25 de maig de 2016.  
Per a la concessió de les ajudes es va habilitar, a través de la citada ordre, el procediment de concurrència competitiva, al qual podien acudir les comunitats de propietaris, les agrupacions de comunitats de propietaris i els propietaris únics d'edificis d'habitatges, que compliren les condicions que en les bases reguladores s'hi establien.  
  
2. D'acord amb el que s'estableix en l'article 4 de l'Ordre 5/2016, de 19 de maig, el termini per a presentar les sol·licituds es va fixar en un mes, a comptar des de l'endemà de la publicació, per la qual cosa aquest termini es va iniciar el dia 26 de maig de 2016 i va finalitzar el dia 27 de juny de 2016.  
3. Reunit l'òrgan col·legiat el dia 19 d'octubre de 2016, segons el que es preveu en la base catorze de l'annex I de l'ordre adés referida, a fi d'avaluar les sol·licituds presentades, es va elaborar l'acta de la reunió i els llistats corresponents dels sol·licitants que es proposen com a beneficiaris de les ajudes, i dels que es proposen per a la desestimació de la seua sol·licitud.  
Sobre la base d'aquesta acta, i prèvia comprovació que els sol·licitants es trobaven al corrent de les seues obligacions fiscals, tributàries i amb la Seguretat Social, es va elaborar proposta de resolució, per a elevar a la directora general d'Habitatge, Rehabilitació i Regeneració Urbana, a l'efecte de dictar la corresponent resolució de concessió d'ajudes i desestimació de les sol·licituds, si escau.  
4. Per Resolució de 27 d'octubre de 2016, de la directora general d'Habitatge, Rehabilitació i Regeneració Urbana, es concedeixen i deneguen les ajudes per a la rehabilitació edificatòria, convocades mitjançant Ordre 5/2016, de 19 de maig, de la Conselleria d'Habitatge, Obres Públiques i Vertebració del Territori.  
5. Contra la Resolució de 27 d'octubre de 2016, de la Direcció General d'Habitatge, Rehabilitació i Regeneració Urbana, es van interposar recursos potestatius de reposició. Una vegada resolts els recursos de reposició interposats pels sol·licitants, estimant o desestimant, si escau, s'ha reiniciat la instrucció dels expedients amb recurs estimat.  
  
6. Reunit l'òrgan col·legiat integrat pel subdirector general d'Habitatge i Regeneració Urbana; el cap del Servei de Rehabilitació i Observatori de l'Hàbitat i Segregació Urbana; la cap de Secció de Regeneració Urbana; la cap del Servei de Coordinació i Funció Social de l'Habitatge; els caps dels Serveis Territorials d'Habitatge i Rehabilitació d'Alacant i València, així com la directora territorial de la Conselleria d'Habitatge, Obres Públiques i Vertebració del Territori de Castelló, per a avaluar les sol·licituds amb recursos de reposició estimats, es revisa la documentació i es valoren de nou les sol·licituds seguint els criteris d'adjudicació per a determinar-ne la prioritat, fent-se constar en l'acta de la reunió el llistat dels sol·licitants que poden resultar beneficiaris de les ajudes per resolució de recursos de reposició estimats.  
  
  
Fonaments de dret  
  
És competent per a resoldre el director general d'Habitatge, Rehabilitació i Regeneració Urbana, d'acord amb el que s'estableix en la base catorze de l'Ordre 5/2016, de 19 de maig, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del programa de foment de la rehabilitació edificatòria, i es convoquen les ajudes per a l'exercici 2016, i de conformitat amb l'article 9 del Decret 159/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Habitatge, Obres Públiques i Vertebració del Territori.  
  
Vista l'acta de la reunió de l'òrgan col·legiat de data 4 d'abril de 2019 i la proposta de resolució, resolc:  
  
Únic  
Concedir amb càrrec a l'aplicació pressupostària 64.23.00.071.75 de la línia S7834000, «Pla estatal de foment per al lloguer, rehabilitació i renovació urbana 2013-2016. Pròrroga 2017» del capítol VII dels pressupostos de la Generalitat per a 2019, les ajudes sol·licitades per estimació de recursos de reposició, als beneficiaris que es detallen a continuació, per un import total de 83.112,87 euros, una vegada comprovat el compliment dels requisits i de les seues obligacions fiscals, tributàries i amb la Seguretat Social.  
La llista de beneficiaris que es proposa per a l'adjudicació de l'ajuda sol·licitada així com l'import de l'ajuda concedida, és la que es detalla a continuació:  
  
De conformitat amb el que s'estableix en les bases de la convocatòria, per a l'abonament de la subvenció la part beneficiària haurà d'aportar en el termini màxim d'1 mes, a comptar des de la finalització de les obres, la documentació relacionada en la base quinze. El termini per a executar les obres de rehabilitació no podrà excedir de setze mesos, comptats des de la data que figure en el certificat d'inici de les obres de rehabilitació. En tot cas, les obres hauran d'estar finalitzades abans del dia 31 d'octubre de 2020. En el cas que les obres ja estiguen finalitzades i la documentació presentada, se seguirà amb la tramitació de l'expedient per a la seua finalització i abonament de les ajudes, si escau.  
  
Així mateix haurà de complir amb la resta de requisits, obligacions i responsabilitats assenyalades en les bases regulades per l'Ordre 5/2016, de 19 de maig, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del programa de foment de la rehabilitació edificatòria, i es convoquen les ajudes per a l'exercici 2016, aportant per a això la documentació que li fora requerida.  
D'acord amb el que es disposa en la base setze, la Generalitat podrà comprovar, pels mitjans que estime més adequats, el compliment de les obligacions inherents a l'atorgament de les ajudes. L'incompliment d'aquestes obligacions, podrà donar lloc a la revocació i reintegrament de la subvenció concedida.  
  
Contra la present resolució, que posa fi a la via administrativa, cal interposar potestativament recurs de reposició davant la consellera d'Habitatge, Obres Públiques i Vertebració del Territori, en el termini d'un mes a comptar des de l'endemà de la notificació, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació, de conformitat amb el que s'estableix en els articles 10, 14 i 46 de la Llei reguladora de la jurisdicció contenciosa administrativa.  
  
  
València, 26 d'abril de 2019.- El director general d'Habitatge, Rehabilitació i Regeneració Urbana: Rafael Briet Seguí.